3. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. Φ.Γ4ε/5258 της 20 Μαΐου/17  Ιουν. 1970 (ΦΕΚ Β΄ 426) Περί ρυθμίσεως λεπτομερειών εφαρμογής του υπ’ αριθ. 361/1969 Ν.Δ/τος «περί ασκήσεως του επαγγέλματος του αισθητικού». Έχοντες υπ’ όψιν: Το υπ’ αριθ. 361/1969 Ν.Δ/μα «περί ασκήσεως του επαγγέλματος του αισθητικού». α)Παρ. Θ΄ άρθρ. 4, β)Παρ. 8 άρθρ. 5, γ)Άρθρ. 6, Ιδόντες τας ανωτέρω εξουσιοδοτικάς διατάξεις, αποφασίζομεν: Καθορισμός προϋποθέσεων λειτουργίας     εργαστηρίων αισθητικής κλπ.(άρθρ. 6ον) Άρθρ.1.-1.Περί καθορισμού προϋποθέσεων λειτουργίας εργαστηρίων. «1.Για την λειτουργία εργαστηρίου αισθητικής απαιτείται η λήψη άδειας λειτουργίας η οποία χορηγείται από τη Δ/νση Υγιεινής της Οικείας Νομαρχίας ύστερα από γνωμάτευση Επιτροπής αποτελουμένης από το Δ/ντη της Δ/νσης Υγιεινής ή το νόμιμο αναπληρωτή του, από ένα γιατρό δερματολόγο και σε περίπτωση που δεν υπάρχει δερματολόγος, γιατρό άλλης ειδικότητας, οριζόμενο από το Δ/ντή της Δ/νσης Υγιεινής και ένα αισθητικό, εκπρόσωπος του Συλλόγου αισθητικών». Η περίπτ. 1 της παρ. Ι αντικαταστάθηκε ως άνω από την Υ7/οικ. 3971/30 Μαΐου-9 Ιουν. 1994 (ΦΕΚ Β΄ 433), απ. Υπ. Υγείας, Πρόνοιας και Κοιν. Ασφαλ. Με την παρ. 13 άρθρ. 11 Νόμ. 2307 8-15 Ιουν. 1995 (ΦΕΚ Α΄ 113), Τόμ. 3, σελ. 52,670 ορίστηκε ότι στην άνω Επιτροπή συμμετέχει αντί του εκπροσώπου της Αστυνομίας εκπρόσωπος του οικείου δημοτικού ή κοινοτικού συμβουλίου. 2.Για τη χορήγηση της άδειας λειτουργίας εργαστηρίου αισθητικής απαιτούνται τα παρακάτω δικαιολογητικά που υποβάλλονται στην αρμόδια Νομαρχία (Διεύθυνση ή Τμήμα Υγιεινής). 1)Αίτηση χαρτοσημασμένη με χαρτόσημο. 2)Πτυχίο ΚΑΤΕΕ – ΤΕΙ Αισθητικής ή Ισότιμου Σχολής της αλλοδαπής (μετά την ισοτίμηση του πτυχίου από το ΙΤΕ) ή Μέσης σχολής Παλαιού τύπου. 3)Πιστοποιητικό εγγραφής στον οικείο σύλλογο. 4)Πιστοποιητικό ποινικού μητρώου. 5)Πιστοποιητικό γεννήσεως Δήμου ή Κοινότητας ή Ταυτότητας. 6)Σχεδιάγραμμα κατοχής των χώρων υπογεγραμμένο από αρχιτέκτονα ή πολιτικό μηχανικό μέλος του Τ.Ε.Ε.». 7)Βεβαίωση της Πυροσβεστικής υπηρεσίας για την πυρασφάλεια. 8)παράβολο δημόσιου ταμείου οριζόμενο από τις εκάστοτε ισχύουσες διατάξεις.». Η παρ. 2 αντικαταστάθηκε ως άνω από την περίπτ. α άρθρου μόνου της με αριθ. Α5/2005/20 Απρ. – 19 Μαΐου 1999 (ΦΕΚ Β΄ 749) απόφασης Υπουργού Υγείας και Πρόνοιας. 3.Το οίκημα, το προοριζόμενον δια το εργαστήριον, δέον όπως είναι μονίμου κατασκευής, συμφώνως προς τας εκάστοτε ισχυούσας διατάξεις του Γ.Ο.Λ.Κ., θα σύγκειται δε εκ των ακολούθων χώρων: α)Εκ της αιθούσης αναμονής. β)Εργαστηρίου. γ)Χώρου καθαρισμού και αποστειρώσεως εργαλείων. δ)Αποδυτηρίων μετά ερμαρίων. (Αντί για τη σελ.640,23(β) Σελ. 640,23(γ) Τεύχος 1308 Σελ. 87 Αισθητικοί 34.Ζ.λ.2-3 ε)Χώρου λουτρού μετά λουτήρος ή καταιωνητήρος και αποχωρητηρίου. 4.Οι ανωτέρω χώροι δύνανται να συνυπάρχουν μετά κατοικίας υπό την προϋπόθεσιν, ότι οι χώροι του εργαστηρίου δεν θα χρησιμοποιούνται δια τας ανάγκας της κατοικίας και θα είναι απομεμονωμένοι της ενδεχομένης κατοικίας, έστω και δια θύρας, ήτις θα διαθέτη κλείθρον. 5.Το δάπεδον να είναι εκ λείου και αδιαποτίστου υλικού ή εκ ξύλου εστιλβωμένου. 6.Οι τοίχοι μέχρις ύψους 2 μέτρων θα είναι ελαιοχρωματισμένοι, άνωθεν δε του ύψους τούτου ως και η οροφή υδροχρωματισμένοι. 7.Τόσον ο φυσικός, όσον και το τεχνικός φωτισμός, ως και ο αερισμός, δέον να είναι επαρκής. 8.Θα υπάρχη υποχρεωτικώς ύδρευσις, ήτις θα πληροί τους όρους των ισχυουσών υγειονομικών διατάξεων. 9.Η αποχέτευσις θα πληροί τους όρους των ισχυουσών Υγειονομικών διατάξεων. 10.Εις τους νιπτήρας θα υπάρχη εγκατάστασις θερμού και ψυχρού ύδατος. 11.Οι τοίχου του δωματίου του λουτρού θα είναι επιστρωμένοι μέχρις ύψους 2 μέτρων δια πλακιδίων εκ πορσελάνης, άνωθεν δε τούτων ως και η οροφή θα είναι ελαιοχρωματισμένοι. Το δάπεδον θα είναι εκ λείου και αδιαποτίστου υλικού. Ο λουτήρ θα είναι συνήθους τύπου, άνευ ρωγμών και θα τηρήται αυστηρά καθαριότης. 12.Θα υπάρχουν δοχεία απορριμμάτων, πληρούντα του όρους υγιεινής. 13.Τα χρησιμοποιούμενα εργαλεία θα καθαρίζωνται καλώς μεθ’ εκάστην χρήσιν και θα αποστειρούνται δι’ αποστειρωτικών συσκευών. Ταύτα θα φυλάσσωνται εντός κλειστών ερμαρίων ή υαλίνων προθηκών. Εντός υαλίνων προθηκών, δέον όπως φυλάσσωνται και αι τυχόν χρησιμοποιούμεναι τριχοβαφαί, αλοιφαί κλπ. 14.Οι υπάλληλοι θα είναι υγιείς, καθαροί και με όνυχας καθαρούς, Θα τοποθετούν τον ιματισμόν των εις ειδικόν ιματιοφυλάκιον και θα φέρουν επενδύτην ανοικτού χρώματος. 15.Άπαντες, οι ασχολούμενοι με την αισθητικήν, θα κέκτηνται απαραιτήτως πιστοποιητικόν υγείας, χορηγούμενον υπό του αρμοδίου ιατρού του Κέντρου Κοινωνικής Πολιτικής. 16.Οι υπάλληλοι ούτοι θα είναι συνυπεύθυνοι μετά του ιδιοκτήτου δια την τήρησιν των ανωτέρω όρων. 17.Οι υπάλληλοι εργαστηρίων αισθητικής, οι εκτελούντες αισθητικάς εργασίας, δέον να έχουν άδειαν ασκήσεως επαγγέλματος του Υπουργείου Κοινωνικών Υπηρεσιών. «18 Τα εργαστήρια αισθητικής δύνανται να απασχολούν: α)Διοικητικό – Λογιστικό – υπηρετικό προσωπικό β)Βοηθητικό προσωπικό, το οποίο πρέπει να διαθέτει τουλάχιστον αντίστοιχο τίτλο επαγγε-λματικής κατάρτισης.». Η παρ. 18 αντικαταστάθηκε ως άνω από  Σελ. 640,24(γ) Τεύχος 1308 Σελ. 88   την περίπτ. β΄ άρθρου μόνου της με αριθ. Α5/2005/20 Απρ. – 19 Μαΐου 1999 (ΦΕΚ Β΄ 749) απόφασης Υπουργού Υγείας και Πρόνοιας. ΙΙ.1.Εάν το οίκημα, εις ο είναι εγκατεστημένον ήδη λειτουργούν εργαστήριον αισθητικής, δεν επιτρέπη την διαρρύρμισιν, συμφώνως προς τους ανωτέρω όρους, θα εκτελεσθούν υποχρεωτικώς αι διευθετήσεις τας οποίας ήθελεν υποδείξει η αρμοδία Υγειονομική Επιτροπή χορηγήσεως αδείας λειτουργίας, εφαρμοζομένων υποχρεωτικών και των λοιπών ανωτέρω όρων. 2.Τα ήδη λειτουργούντα εργαστήρια αισθητικής, δέον όπως συμμορφωθούν προς τας διατάξεις της παρούσης εντός 4 μηνών από της δημοσιεύσεως της παρούσης. ΙΙΙ.Περί χρησιμοποιουμένων μηχανημάτων και ηλεκτρικών συσκευών. 1.Τα υπό των αισθητικών χρησιμοποιούμενα μηχανήματα, δέον να είναι γειωμένα. 2.Ηλεκτρόδια, ερχόμενα εις επαφήν με το ανθρώπινον σώμα πρέπει να έχουν τάσιν μεταξύ των ή προς γην το μέγιστον 20 VOLT. 3.Ο γενικός ηλεκτρικός πίναξ θα είναι εφωδιασμένος δια συσκευής προστασίας έναντι ηλεκτροπληξίας. 4.Δέον να γίνεται έλεγχος της εγκαταστάσεως, τουλάχιστον ανά έτος, υπό αδειούχου ηλεκτρολόγου, κεκτημένου ανάλογον προς την εγκατεστημένην ισχύν άδειαν. 5.Άπασαι αι λειτουργούσαι ηλεκτρικαί συσκευαί δέον να είναι εγκεκριμέναι υπό του Υπουργείου Βιομηχανίας. 6.Εις έκαστον εργαστήριον, δέον να υφίσταται κατάστασις των υπαρχόντων μηχανημάτων, άτινα θα ελέγχωνται υπό του Υπουργείου Κοινωνικών Υπηρεσιών, από απόψεως βιολογικών αποτελεσμάτων. 7.Εις συσκευάς, εχούσας την δυνατότητα διόδου ρεύματος πέραν των 4 Μ.Α. (Μιλιαμπέρ), δέον να σφραγισθούν υπ’ ευθύνη του αισθητικού, εις τρόπον ώστε, επ’ ουδενί λόγω να καθίσταται δυνατή δι’ απλού χειρισμού δίοδος ρεύματος, πέραν των ως άνω ορίων των 4 Μ.Α. 8.Εις περίπτωσιν εισαγωγής μηχανημάτων νέου τύπου, δια την θέσιν εις λειτουργίαν τούτων απαιτείται πλέον της εγκρίσεως του Υπουργείου Βιομηχανίας και έγκρισις ημών, παρεχομένη μετά γνώμην επιτροπής αποτελουμένης εκ των: α)Ενός ιατρού δερματολόγου, οριζομένου υφ’ ημών. β)Ενός ειδικού επί της ακτινοβολίας, οριζομένου υπό του Κέντρου Πυρηνικών Ερευνών. γ)Του Δ/ντού Κοινωνικής Υγιεινής του Υπουργείου Κοινωνικών Υπηρεσιών, και δ)Του Διευθυντού Δημοσίας Υγιεινής, μετά των νομίμων αναπληρωτών αυτών. 34.Ζ.λ.3 Αισθητικοί Εκπαίδευσις εις την χρήσιν συσκευών και  οργάνων φυσιοθεραπείας, ως και συσκευής  υπερύθρων ακτίνων (παρ. 8 άρθρ. 5) Άρθρ.2.-1.Καθορισμός όρων δια την χρήσιν συσκευών και οργάνων φυσιοθεραπείας. Εις ην περίπτωσιν ήθελε παρουσιασθή συσκευή η μηχάνημα φυσιοθεραπείας, πέραν των κατωτέρω, ων η χρήσις είναι ελευθέρα, η εκπαίδευσις θέλει καθορισθή ειδικώς δια κάθε παρουσιασθησόμενον μηχάνημα η συσκευήν. α)Όργανα μονόζυγα-πολύζυγα (συσκευαί εξαρτήσεως), β)συσκευαί άρσεως βαρών, γ)στατικός μηχανισμός ποδηλασίας, δ)στατικός μηχανισμός κωπηλασίας. ε)Ηλεκτρικοί δονητήρες. “ΙΙ.Καθορισμός ορίων εκπαιδεύσεως χρήσεως συσκευών υπερύθρων ακτίνων. Οι επιθυμούντες όπως χρησιμοποιήσουν υπερύθρους ακτίνας, δέον όπως υποστούν βραχείαν διδασκαλίαν εις το Νοσοκομείον “Ανδρέου Συγγρού” ης την διάρκειαν ορίζομεν δίωρον”. Η παρ. 11 ετροποποιήθη ως άνω δια της υπ΄ αριθ. Γ4ε/2495 της 20 Μαϊου /4 Αυγ. 1972 (ΦΕΚ Β΄ 559) αποφ. Υπ. Κοινων. Υπηρεσιών. Περί καθορισμού όρων εκπαιδεύσεως  αισθητικών εις την αποτρίχωσιν δι΄ ηλεκτρικού  μηχανήματος (παρ. θ΄ άρθρ. 4) Άρθρ.3.-1.α.Η εκπαίδευσις των αισθητικών εις την αποτρίχωσιν  δι΄ ηλεκτρικού μηχανήματος, ανατίθεται εις τας εγκεκριμένας υπό του Υπουργού Εθνικής Παιδείας και Θρησκευμάτων Σχολάς αισθητικής, η εις τα παραρτήματα Σχολών της αλλοδαπής, τα λειτουργούντα εν Ελλάδι, εφ΄ όσον ταύτα είναι ισότιμα προς τας υπό του Κράτους ανεγνωρισμένας Σχολάς. β)Ωσαύτως ως Κέντρα εκπαιδεύσεως δύναται να ορίζωνται και νοσηλευτικά ιδρύματα, εφ΄ όσον λειτουργούν παρ΄ αυτοίς δερματολογικαί κλινικαί. 2.Πρόγραμμα διδασκαλίας ορίζεται εις 250 ώρας εντός 6 μηνών, εξ ων 20 ώραι δια την θεωρητικήν εκπαίδευσιν και 230 ώραι δια την πρακτικήν εξάσκησιν, επί τεμαχίου επί τεμαχίου δέρματος γαλής η ελευθέρως προσερχομένων η μεταξύ των σπουδαστών. 3.Η κατάρτισις του ανωτέρω αναλυτικού προγράμματος ανατίθεται εις τον Καθηγητήν της Δερματολογίας του Πανεπιστημίου Αθηνών. Το πρόγραμμα τούτο εγκρινόμενον δια κοινής αποφάσεως του Υπουργού Εθνικής Παιδείας και Θρησκευμάτων και ημών, εφαρμόζεται υποχρεωτικώς δι΄ απάσας τας σχολάς. 4.Οι αποφοιτώντες εκ των τμημάτων τούτων, θα υφίστανται εξετάσεις ενώπιον επιτροπής αποτελουμένης εκ των ακολούθων: α)Δια την περιφέρειαν τέως Διοικήσεως Πρωτευούσης. αα.Δύο Δερματολόγων ιατρών. αβ.Του Διευθυντού Κοινωνικής Υγιεινής η ετέρου Υγειονολόγου ιατρού. αγ.Ενός πεπειραμένου αισθητικού, απάντων οριζομένων δι΄ αποφάσεως ημών, ήτις θα ορίζη και τον εκ των μελών Πρόεδρον ταύτης. β)Δια τας λοιπάς Νομαρχίας. βα.Ενός δερματολόγου ιατρού. ββ.Ενός ιατρού του Δημοσίου η Στρατιωτικού η Ν.Π.Δ.Δ. βγ.Ενός ιατρού του Κέντρου Κοινωνικής Πολιτικής. βδ.Ενός πεπειραμένου αισθητικού, οριζομένων δι΄ αποφάσεως του Νομάρχου, ήτις θα ορίζη εκ των μελών και τον Πρόεδρον ταύτης. 5.Ουδέν εκ των ανωτέρω μελών δύναται να συμμετάσχη εις το εκπαιδευτικόν πρόγραμμα οιουδήποτε Κέντρου εκπαιδεύσεως. Επί ισοψηφίας κατισχύει η ψήφος του Προέδρου. Εις περίπτωσιν αποτυχίας σπουδαστού εις τας εξετάσεις, δύναται ούτος να επανέλθη προς εξέτασιν μετά 3μηνον. “6.Κατά την πρώτην εφαρμογήν της παρούσης υποχρεούνται όπως υποστούν τας αυτάς εξετάσεις και οι υπεύθυνοι της εκπαιδεύσεως των αισθητικών εις την αποτρίχωσιν, εξαιρουμένων των ΙατρώνΔερματολόγων ως και των Αισθητικών-Διευθυντών Σχολών Αισθητικής, εχόντων διδακτικήν πείραν άνω των 8 ετών, τούτου αποδεικνυομένου εκ των υφισταμένων μητρώων του Υπουργού Εθνικής Παιδείας”. Η παρ. 6 ετροποποιήθη ως άνω δια της υπ΄ αριθ. Φ. Γ4ε/9620 της 3/21 Οκτ. 1970 αποφ. Υπ. Κοιν. Υπηρεσιών (ΦΕΚ Β΄ 740). 7.Εις τους κατά τα ανωτέρω επιτυχόντας αισθητικούς, χορηγείται ειδικότης ασκήσεως αποτριχώσεως υπό της Διευθύνσεως Ιατρικών και Παραϊατρικών Επαγγελμάτων, προκειμένου περί της Περιφερείας τέως Διοικήσεως Πρωτευούσης η υπό του οικείου Νομάρχου δια τας λοιπάς περιφερείας, δημοσιευομένης δια της Εφημερίδος της Κυβερνήσεως. 8.Ο έλεγχος της εκπαιδεύσεως ταύτης, ασκείται υπό της αρμοδίας υπηρεσίας του Υπουργείου, δια της εφαρμογής συστήματος αιφνιδιαστικών επισκέψεων και ελέγχου απουσιολογίου, τηρουμένου υποχρεωτικώς υπό των υπευθύνων της διδασκαλίας. 9.Από του τέλους Δεκ. 1971, απαγορεύεται η αποτρίχωσις δι΄ ηλεκτρικών μηχανημάτων, υπό αισθητικών μη διαθετόντων την ανωτέρω άδειαν, πλήν της περιπτώσεως αρξαμένης εργασίας και μέχρι πέρατος ταύτης. (Αντί της σελ. 640,25 (γ) Σελ. 640,25 (δ) Τεύχος 1308 Σελ. 89 Αισθητικοί 34.Ζ.λ.3 10.α) “Δια τους μέχρι τούδε ασκούντας το επάγγελμα του αισθητικού και την αποτρίχωσιν δι΄ ηλεκτρικού μηχανήματος, οργανούται ειδικόν Σεμινάριον, μερίμνη των καθηγητών της έδρας της Δερματολογίας των εν Αθήναις και Θεσσαλονίκη Πανεπιστημίων, διαρκείας δύο εβδομάδων. Εις τούτο μετέχουν αισθητικοί, ασκούντες την αισθητικήν και αποτρίχωσιν, έχοντες τουλάχιστον πενταετή άσκησιν του επαγγέλματος, και δερματολόγοι ιατροί, οριζόμενοι δι΄ αποφάσεων ημών.”. Το εδάφ. α΄ ετροποποιήθη ως άνω δια της υπ΄ αριθ. Φ.Γ4ε/1874 της 30 Ιαν. /12 Φεβρ. 1971 αποφ. Υπ. Κοινων. Υπηρεσιών (ΦΕΚ Β΄ 112). “β)Μετά την λήξιν του σεμιναρίου οι μετέχοντες τούτου, πλην των δερματολόγων-ιατρών και των αισθητικών Διευθυντών Σχολών αισθητικής, εχόντων πείραν πέραν των 8 ετών, αποδεικνυομένου τούτου εκ των παρά τω Υπουργείω Εθνικής Παιδείας, υφισταμένων στοιχείων, υφίσταται τας εν παρ. 4 του άρθρ. 3 της υπ΄ αριθ. Γ4ε/5258/20.5.70 αποφάσεως ημών, εξετάσεις, ενώπιον των εν Αθήναις και Θεσσαλονίκη Επιτροπών”. Το εδάφ. β΄ ετροποποιήθη ως άνω δια της υπ΄ αριθ. Φ. Γ4ε/9620 της 3/21 Οκτ. 1970 αποφ. Υπ. Κοιν. Υπηρεσιών (ΦΕΚ Β΄ 740). Άρθρ.4.-1.Η ισχύς της παρούσης άρχεται μετά 10ήμερον από της δημοσιεύσεως. 1.Η παρούσα δημοσιευθήτω δια της Εφημερίδος της Κυβερνήσεως. Απαγορευτικές διατάξεις «Άρθρ.5.-1)Στα εργαστήρια αισθητικής απαγορεύεται κάθε άλλη χρήση εκτός αυτής για την οποία χορηγήθηκε η άδεια λειτουργίας τους. 2)Απαγορεύεται η σύσταση εταιρικού σχήματος πλην αυτού που συστήνεται μεταξύ αισθητικών. Από την εφαρμογή της απόφασης αυτής δεν προκαλείται δαπάνη σε βάρος του κρατικού προϋπολογισμού». Το άρθρ. 5 προστέθηκε από την με αριθ. Α5/2005/20 Απρ. – 19 Μαΐου 1999 (ΦΕΚ Β΄ 749) απόφαση Υπουργού Υγείας και Πρόνοιας. Σελ. 640,26(δ) Τεύχος 1308 Σελ. 90 34.Ζ.λ.3 Αισθητικοί 